isang bagay na lubhang madali ang tugon ni simoun na ang mukhay naliwanagan ng isang sinag ng pag asa sa dahilang pamamahalaan ko ang kilusan, ay hindi ko maiiwan ang alin mang labanan. kailangan ko, na samantalang ang kaguluhan ay nasa ibat ibang pook ng siyudad, ay panguluhan ninyo ang isang pulutong, igiba ang pintuan ng sta. clara at kunin ninyo doon ang isang tao na liban na sa akin at kay kapitang tiago ay kayo lamang ang makakakilala. kayoy hindi mapapanganib. si maria clara! ang bulalas ng binata. oo, si maria clara! ang ulit ni simoun, at noon lamang nagkaroon ng tunog na malungkot at malumanay ang kaniyang tingig ibig ko siyang iligtas, upang iligtas lamang siya kung kaya ninasa ko ang mabuhay, nagbalik ako. ginawa ko ang himagsikan sapagkat ang isang himagsikan lamang ang makapagbubukas sa akin ng pinto ng mga kombento! ani basilio na pinagduop ang kamay nahuli kayo, lubhang huli! ang tanong ni simoun na ikinunot ang kilay. si maria clara ay namatay na!